Source: http://legislatie.just.ro/Public/DetaliiDocument/162468
Timestamp: 2020-03-28 14:59:57+00:00
Document Index: 34466366

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12']

ORDONANŢĂ nr. 105 din 30 august 1999 (*actualizată*)privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice**)(aplicabilă începând cu data de 1 ianuarie 2015*)
----------**) Titlul ordonanţei a fost modificat de pct. 1 al art. unic din LEGEA nr. 189 din 2 noiembrie 2000, publicată în MONITORUL OFICIAL nr. 553 din 8 noiembrie 2000.În temeiul prevederilor art. 107 alin. (1) şi (3) din Constituţia României şi ale art.1 lit. N pct. 1 din Legea nr. 140/1999 privind abilitarea Guvernului de a emite ordonanţe,Guvernul României emite următoarea ordonanţa: + Articolul 1 (1) Beneficiază de prevederile prezentei ordonanţe persoana, cetăţean român, care în perioada regimurilor instaurate cu începere de la 6 septembrie 1940 până la 6 martie 1945 a avut de suferit persecuţii din motive etnice, după cum urmează: ... a) a fost deportată în ghetouri şi lagăre de concentrare din străinătate; ... b) a fost privată de libertate în locuri de detenţie sau în lagăre de concentrare; ... c) a fost refugiată, expulzată sau strămutată în alta localitate;*) ... ----------Lit. c) a art. 1 a fost modificată de art. I din LEGEA nr. 586 din 29 octombrie 2002, publicată în MONITORUL OFICIAL nr. 808 din 7 noiembrie 2002. d) a făcut parte din detaşamentele de muncă forţată; ... e) a fost supravieţuitoare a trenului morţii; ... f) este soţul sau soţia persoanei asasinate ori executate din motive etnice sau în urma masacrelor îndreptate împotriva populaţiei minoritare, dacă ulterior nu s-a recăsătorit; ... ----------Lit. f) a art. 1 a fost modificată de pct. 1 al art. I din LEGEA nr. 323 din 5 iulie 2004, publicată în MONITORUL OFICIAL nr. 635 din 13 iulie 2004. g) a fost evacuată din locuinţa pe care o deţinea. ... ----------Lit. g) a art. 1 a fost introdusă de pct. 2 al art. I din LEGEA nr. 323 din 5 iulie 2004, publicată în MONITORUL OFICIAL nr. 635 din 13 iulie 2004.----------Art. unic a devenit art. 1 conform pct. 2 al art. unic din LEGEA nr. 189 din 2 noiembrie 2000, publicată în MONITORUL OFICIAL nr. 553 din 8 noiembrie 2000. (2) De aceleaşi drepturi beneficiază, la cerere, şi persoanele care aveau domiciliul pe teritoriul statului român sau pe teritoriile româneşti vremelnic ocupate de către alte state, indiferent dacă localitatea în care au fost refugiate, expulzate sau strămutate se afla sub administraţie românească ori sub administraţia acelor state, ale căror cereri anterioare au fost soluţionate prin hotărâri de respingere ale comisiei prevăzute la art. 7 alin. (1) şi alin. (1^1). ... ----------Alin. (2) al art. 1 a fost introdus de art. I din LEGEA nr. 296 din 28 septembrie 2009, publicată în MONITORUL OFICIAL nr. 655 din 2 octombrie 2009. + Articolul 2*) (1) Persoanele care s-au aflat în situaţiile prevăzute la art. 1 alin. (1) lit. a) şi b) au dreptul la o indemnizaţie lunară de 250 lei pentru fiecare an de deportare ori de detenţie. ... (2) Persoanele care s-au aflat în situaţiile prevăzute la art. 1 alin. (1) lit. c), d) şi g) au dreptul la o indemnizaţie lunară de 200 lei pentru fiecare an de strămutare, de muncă forţată sau de evacuare din propria locuinţă. ... (3) Persoanele care s-au aflat în situaţiile prevăzute la art. 1 alin. (1) lit. e) au dreptul la o indemnizaţie lunară de 200 lei. ... ----------Art. 2 a fost modificat de pct. 1 al art. I din LEGEA nr. 143 din 21 octombrie 2014, publicată în MONITORUL OFICIAL nr. 777 din 24 octombrie 2014.*) Conform art. II din LEGEA nr. 143 din 21 octombrie 2014, publicată în MONITORUL OFICIAL nr. 777 din 24 octombrie 2014, drepturile prevazute la art. I se acordă începând cu data de 1 ianuarie 2015, iar prin art. 43 din ORDONANŢA DE URGENŢĂ nr. 83 din 12 decembrie 2014, publicată în MONITORUL OFICIAL nr. 925 din 18 decembrie 2014, termenul prevăzut la art. II din Legea nr. 143/2014 pentru modificarea Ordonanţei Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr. 777 din 24 octombrie 2014, se prorogă până la data de 1 ianuarie 2017. + Articolul 3*)Soţul supravieţuitor al celui decedat, din categoria persoanelor prevăzute la art. 1 alin. (1) lit. a)-e) şi g), precum şi persoana care s-a aflat în situaţia prevăzută la art. 1 alin. (1) lit. f) beneficiază începând cu data de întâi a lunii următoare celei în care a fost depusă cererea, în condiţiile prezentei ordonanţe, de o indemnizaţie lunară de 150 lei neimpozabilă, dacă ulterior nu s-au recăsătorit.----------Art. 3 a fost modificat de pct. 2 al art. I din LEGEA nr. 143 din 21 octombrie 2014, publicată în MONITORUL OFICIAL nr. 777 din 24 octombrie 2014.*) Conform art. II din LEGEA nr. 143 din 21 octombrie 2014, publicată în MONITORUL OFICIAL nr. 777 din 24 octombrie 2014, drepturile prevazute la art. I se acordă începând cu data de 1 ianuarie 2015, iar prin art. 43 din ORDONANŢA DE URGENŢĂ nr. 83 din 12 decembrie 2014, publicată în MONITORUL OFICIAL nr. 925 din 18 decembrie 2014, termenul prevăzut la art. II din Legea nr. 143/2014 pentru modificarea Ordonanţei Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr. 777 din 24 octombrie 2014, se prorogă până la data de 1 ianuarie 2017. + Articolul 4*)Nivelul indemnizaţiilor acordate potrivit art. 2 şi 3 vor fi indexate prin hotărâre a Guvernului, în funcţie de evoluţia preţurilor şi a tarifelor.----------Art. 4 a fost introdus de pct. 3 al art. unic din LEGEA nr. 189 din 2 noiembrie 2000, publicată în MONITORUL OFICIAL nr. 553 din 8 noiembrie 2000. + Articolul 5Persoanele prevăzute la art. 1 şi 3 vor beneficia de prevederile prezentei ordonanţe cu începere de la data de 1 a lunii următoare celei în care a fost depusa cererea şi de următoarele drepturi: a) asistenţă medicală şi medicamente, în mod gratuit şi prioritar, atât în tratament ambulatoriu, cât şi pe timpul spitalizărilor; ... b) transport urban gratuit cu mijloace de transport în comun aparţinând unităţilor cu capital de stat (autobuz, troleibuz, tramvai, metrou); ... c) 6 călătorii dus-întors gratuite, anual, pe calea ferată română, clasa I, cu mijloace de transport auto sau, după caz, cu mijloace fluviale, la alegere; în cadrul numărului de călătorii stabilit pentru titular acesta poate oferi gratuitatea călătoriei şi pentru o persoana care să îl însoţească şi să îl ajute pe timpul călătoriei; ... ----------Lit. c) şi d) ale art. 5 au fost modificate de art. unic din LEGEA nr. 367 din 10 iulie 2001, publicată în MONITORUL OFICIAL nr. 386 din 16 iulie 2001. e) un bilet pe an, gratuit, pentru tratament într-o staţiune balneoclimaterică; ... f) scutire de plata taxelor de abonament pentru radio şi televizor; ... g) prioritate la instalarea unui post telefonic, precum şi scutire de plata taxei de abonament; ... h) acordarea, la cerere, cu titlu gratuit, a unui loc de veci. ... ----------Art. 5 a fost introdus de pct. 3 al art. unic din LEGEA nr. 189 din 2 noiembrie 2000, publicată în MONITORUL OFICIAL nr. 553 din 8 noiembrie 2000. + Articolul 6Perioada în care persoana persecutată din motive etnice nu s-a putut încadra în muncă, ca urmare a unei invalidităţi de gradul I sau II survenite ca urmare a persecuţiei, constituie vechime în muncă şi se ia în considerare la stabilirea pensiei şi a celorlalte drepturi ce se acorda în funcţie de vechimea în muncă.----------Art. 6 a fost introdus de pct. 3 al art. unic din LEGEA nr. 189 din 2 noiembrie 2000, publicată în MONITORUL OFICIAL nr. 553 din 8 noiembrie 2000. + Articolul 6^1Dovedirea situaţiilor prevăzute la art. 1 se face de către persoanele interesate, cu acte oficiale eliberate, la cerere, de către organele competente, iar în cazul în care aceasta nu este posibil, prin orice mijloc de proba prevăzut de lege.----------Art. 6^1 a fost introdus de pct. 1 al art. I din LEGEA nr. 319 din 27 mai 2002, publicată în MONITORUL OFICIAL nr. 380 din 5 iunie 2002. + Articolul 7 (1) Stabilirea şi plata drepturilor prevăzute în prezenta ordonanţă se fac de casa judeţeană de pensii sau, după caz, de Casa de pensii a municipiului Bucureşti. Pentru stabilirea situaţiilor prevăzute la art. 1 se înfiinţează, în cadrul fiecărei case judeţene de pensii, o comisie alcătuită din preşedinte şi 3 membri. Preşedintele trebuie să fie jurist. În luarea hotărârilor referitoare la stabilirea drepturilor prevăzute de lege, comisia solicită avizul organizaţiilor minorităţilor naţionale legal constituite. Comisia lucrează în prezenţa a două treimi din numărul total al persoanelor care o alcătuiesc şi adoptă hotărâri cu acordul majorităţii membrilor prezenţi. ... ----------Alin. (1) al art. 7 a fost modificat de pct. 4 al art. I din LEGEA nr. 323 din 5 iulie 2004, publicată în MONITORUL OFICIAL nr. 635 din 13 iulie 2004.(1^1) La nivelul Casei de pensii a municipiului Bucureşti, comisia prevăzută la alin. (1) este formată din preşedinte şi 10 membri.----------Alin. (1^1) al art. 7 a fost introdus de pct. 5 al art. I din LEGEA nr. 323 din 5 iulie 2004, publicată în MONITORUL OFICIAL nr. 635 din 13 iulie 2004.(1^2) Avizul organizaţiilor minorităţilor naţionale se va elibera în 30 de zile de la solicitare.----------Alin. (1^2) al art. 7 a fost introdus de pct. 5 al art. I din LEGEA nr. 323 din 5 iulie 2004, publicată în MONITORUL OFICIAL nr. 635 din 13 iulie 2004. (2) Cererile pentru stabilirea drepturilor prevăzute în prezenta ordonanţă se depun la casa judeţeană de pensii sau, după caz, la Casa de Pensii a Municipiului Bucureşti. ... ----------Alin. (2) al art. 7 a fost modificat de art. unic din LEGEA nr. 148 din 17 mai 2005, publicată în MONITORUL OFICIAL nr. 430 din 20 mai 2005. (3) Comisia este obligată să se pronunţe asupra cererii în termen de cel mult 30 de zile de la sesizare, printr-o hotărâre motivată. ... (4) Împotriva hotărârii, persoana interesată poate face contestaţie la secţia de contencios administrativ şi fiscal a tribunalului, în termen de 30 de zile de la data comunicării hotărârii, potrivit Legii contenciosului administrativ nr. 554/2004 ... , cu modificările şi completările ulterioare. Hotărârea tribunalului este definitivă. Contestaţiile sunt scutite de taxa judiciară de timbru.----------Alin. (4) al art. 7 a fost modificat de art. 33 din LEGEA nr. 76 din 24 mai 2012, publicată în MONITORUL OFICIAL nr. 365 din 30 mai 2012.----------Art. 7 a fost introdus de pct. 3 al art. unic din LEGEA nr. 189 din 2 noiembrie 2000, publicată în MONITORUL OFICIAL nr. 553 din 8 noiembrie 2000. + Articolul 8Prevederile prezentei ordonanţe nu se aplică persoanelor condamnate pentru infracţiuni contra păcii şi omenirii, celor care înainte de 23 august 1944 au desfăşurat o activitate fascistă în cadrul unei organizaţii sau mişcări de acest fel, precum şi celor care în perioada 6 martie 1945-22 decembrie 1989 au făcut parte din aparatul de represiune, securitate, miliţie şi din instanţele militare care au instrumentat şi au judecat procese politice ale opozanţilor regimului comunist.----------Art. 8 a fost introdus de pct. 3 al art. unic din LEGEA nr. 189 din 2 noiembrie 2000, publicată în MONITORUL OFICIAL nr. 553 din 8 noiembrie 2000. + Articolul 9Membrilor comisiei constituite în baza art. 7 li se acordă o indemnizaţie lunară de 500.000 lei. Plata indemnizaţiilor pentru membrii comisiei se face de casa judeţeană de pensii sau, după caz, de Casa de pensii a municipiului Bucureşti din bugetul de stat şi încetează în 60 de zile de la expirarea termenului de depunere a cererilor.----------Art. 9 a fost modificat de pct. 6 al art. I din LEGEA nr. 323 din 5 iulie 2004, publicată în MONITORUL OFICIAL nr. 635 din 13 iulie 2004. + Articolul 10 (1) Casa judeţeana de pensii sau, după caz, Casa de pensii a municipiului Bucureşti, atunci când este sesizată sau din proprie iniţiativă, va verifica legalitatea drepturilor acordate beneficiarilor prezentei ordonanţe, până la data publicării acesteia în Monitorul Oficial al României, Partea I. ... ----------Alin. (1) al art. 10 a fost modificat de art. unic din LEGEA nr. 367 din 10 iulie 2001, publicată în MONITORUL OFICIAL nr. 386 din 16 iulie 2001. (2) În cazul în care se constata încălcări ale prevederilor legale se va emite decizie de revizuire. ... (3) Împotriva deciziei de revizuire emise în condiţiile alin. (1) şi (2) persoana interesată poate introduce contestaţie în condiţiile Legii contenciosului administrativ nr. 29/1990 ... *). Contestaţiile sunt scutite de taxa judiciară de timbru.----------Alin. (3) al art. 10 a fost modificat de art. unic din LEGEA nr. 367 din 10 iulie 2001, publicată în MONITORUL OFICIAL nr. 386 din 16 iulie 2001.----------Art. 10 a fost introdus de pct. 3 al art. unic din LEGEA nr. 189 din 2 noiembrie 2000, publicată în MONITORUL OFICIAL nr. 553 din 8 noiembrie 2000.*) LEGEA nr. 29 din 7 noiembrie 1990, publicată în MONITORUL OFICIAL nr. 122 din 8 noiembrie 1990 a fost abrogată de alin. (2) al art. 31 din LEGEA nr. 554 din 2 decembrie 2004, publicată în MONITORUL OFICIAL nr. 1.154 din 7 decembrie 2004. + Articolul 11Ministerul Finanţelor Publice va introduce în structura bugetului de stat sumele necesare care decurg din aplicarea prezentei ordonanţe.----------Art. 11 a fost modificat de art. unic din LEGEA nr. 367 din 10 iulie 2001, publicată în MONITORUL OFICIAL nr. 386 din 16 iulie 2001. + Articolul 12Ministerul Muncii şi Solidarităţii Sociale, cu consultarea Ministerului Informaţiilor Publice, Ministerului de Interne şi Ministerului Apărării Naţionale, va elabora normele metodologice de aplicare a prezentei ordonanţe, pe care le va supune spre aprobare Guvernului.----------Art. 12 a fost introdus de pct. 3 al art. I din LEGEA nr. 319 din 27 mai 2002, publicată în MONITORUL OFICIAL nr. 380 din 5 iunie 2002.PRIM-MINISTRURADU VASILEContrasemnează:-----------------Ministru delegatpe lângă primul-ministrupentru minorităţi naţionale,Peter Eckstein-KovacsMinistrul finanţelor,Decebal Traian Remeş-------------